У цэнтры Менску адбылася несанкцыянаваная акцыя пратэсту прадпрымальнікаў, зарганізаваная грамадзкім аб'яднаньнем "Прыватная маёмасьць" і рухам "Зубр". Некалькі дзясяткаў чалавек правялі пікет пад лёзунгам "НЕ - парушэньням правоў прадпрымальнікаў!". Прадстаўнікі 27 выставачных цэнтраў-кірмашоў пратэставалі супраць дадатковых пабораў, зьвязаных зь неабходнасьцю набываць касавыя апараты. Сустаршыня "Прыватнай маёмасьці" Леанід Малахаў у часе акцыі атрымаў позву ў РАУС.